# Les entrades del menú

Hi ha diferents menús i elements de menú en mode simple i avançat. El mode avançat és activat marcant l'opció Habilita el mode d'usuari avançat (mode &kde; 3) a la pàgina Aparença de la configuració de &kappname;.

## El menú Fitxer

&Ctrl;N Fitxer Nou

  Això inicia un nou document en una nova finestra de l'editor i independent.

&Ctrl;O Fitxer Obre...

  Mostra un diàleg estàndard del &kde; Obre el fitxer. Utilitzeu la vista de fitxers per seleccionar el que voleu obrir i feu clic a Obre per obrir-lo.

Fitxer Obre recent

  Aquesta és una drecera per a obrir els últims documents desats. Fent clic sobre aquest element s'obre una llista al costat del menú amb diversos fitxers desats recentment. Fent clic sobre un fitxer en concret farà que s'obri en el &kappname; -si el fitxer encara resideix en el mateix lloc-.

&Ctrl;S Fitxer Desa

  Desa el document actual. Si ja s'havia desat anteriorment aquest document sobreescriurà l'anterior sense preguntar a l'usuari. Si és la primera vegada que es desa apareixerà el diàleg (que es descriu tot seguit) desar com.

Fitxer Desa com a...

  Permet que un document sigui desat amb un nou nom. Això es fa a través del diàleg de fitxers descrit anteriorment en la secció Obre d'aquest fitxer d'ajuda.

F5 Fitxer Recarrega

  Torna a carregar el fitxer actiu des del disc. Aquesta ordre és útil si un altre programa o procés ha canviat el fitxer mentre el teníeu obert en &kappname;.

&Ctrl;P Fitxer Imprimeix...

  Obre un simple diàleg d'impressió que permet a l'usuari especificar què, a on i com imprimir.

Fitxer Exporta com a HTML...

  Exporta el fitxer en format &HTML; de manera que el document es pugui veure com una pàgina web. Aquest element només es mostra quan el connector anomenat Exportador està carregat.

&Ctrl;W Fitxer Tanca

  Aquesta ordre tanca el fitxer actiu. Si heu fet canvis que no han estat desats, se us demanarà desar el fitxer abans que &kappname; el tanqui.

&Ctrl;Q Fitxer Surt

  Tancarà la finestra de l'editor, si teniu més d'una instància del &kappname; en execució, a través de Nou o dels elements de menú Finestra nova, aquestes instàncies no seran tancades.

## El menú Edita

&Ctrl;Z Edita Desfés

  S'usa per a eliminar o invertir l'acció o operació més recent.

&Ctrl; &Maj; Z Edita Refés

  Revertirà els canvis més recents (si n'hi ha) realitzats emprant Desfés.

&Ctrl;X Edita Talla

  Esborra la selecció actual i la col·loca en el porta-retalls. El porta-retalls és una característica de &kde; que funciona de forma transparent per a proveir una manera de transferir dades entre aplicacions.

&Ctrl;C Edita Copia

  Copia el text seleccionat al porta-retalls de manera que es pugui enganxar a on se vulgui. El porta-retalls és una característica de &kde; que funciona de manera transparent per a proveir una manera de transferir dades entre aplicacions.

&Ctrl;V Edita Enganxa

  Inserirà el contingut del porta-retalls a la posició del cursor. El porta-retalls és una característica de &kde; que funciona de manera transparent per a proveir una manera de transferir dades entre aplicacions.

Edita Copia com a HTML

  Copia el text seleccionat al porta-retalls com a &HTML;. Aquest element només es mostra quan el connector anomenat Exportador està carregat.

&Ctrl;A Edita Selecciona-ho tot

  Selecciona tot el document. Això pot resultar molt útil per a copiar tot el fitxer a una altra aplicació.

&Ctrl;&Maj;A Edita Desselecciona

  Deselecciona el text seleccionat en l'editor (si n'hi ha).

&Ctrl;&Maj;B Edita Mode selecció per blocs (mode usuari avançat)

  Canvia el mode de selecció. Quan el mode de selecció sigui BLOC, podreu fer seleccions verticals, &pex;, seleccionar des de la columna 5 a la 10 en les línies 9 a la 15. La barra d'estat mostra l'estat actual del mode de selecció, poden ser BLOC o LÍNIA.

Meta&Ctrl;V Edita Mode d'entrada del Vi (mode usuari avançat)

  Canvia a una visió com vi, el mode manera d'edició. Aquesta mode suporta les ordres més utilitzades i els moviments del mode normal i visual del vim i té una barra d'estat opcional per al mode vi. Aquesta barra d'estat mostra les ordres mentre s'estan introduint, la seva sortida i el mode actual. El comportament d'aquest mode es pot configurar a la secció Mode d'entrada del vi de la pàgina Edició del diàleg de configuració de &kappname;.

Insert Edita Mode sobreescriure

  Canvia entre els modes Insereix/Sobreescriu. Quan el mode és INS, inseriu els caràcters on està el cursor. Quan el mode és SOB, els caràcters escrita substituiran als caràcters actuals, si el cursor es col·loca abans de qualsevol caràcter. La barra d'estat mostra l'estat actual del Mode sobreescriure, ja sigui INS o SOB.

&Ctrl;F Edita Cerca...

  Això obre la barra de cerca incremental a la part inferior de la finestra de l'editor. En el costat esquerre de la barra hi ha un botó amb una icona per a tancar la barra, seguit d'una petita quadre de text per introduir el patró de cerca.

  Quan comenceu a escriure caràcters del patró de recerca, aquesta s'iniciarà immediatament. Si hi ha una coincidència en el text aquest serà ressaltat i el color de fons del camp d'entrada canvia a una llum verda. Si el patró de cerca no coincideix amb cap cadena en el text, això s'indicarà per un color de fons de llum vermella en el camp d'entrada i No s'ha trobat es mostrarà al costat dret de la barra.

  Useu els botons Següent o Anterior per a saltar a la següent o anterior coincidència en el document.

  Podeu decidir si la cerca ha de ser amb majúscules i minúscules. Seleccionant Coincidència de majúscules es limitarà la cerca d'entrades amb el cas (majúscules i minúscules) de cadascun dels caràcters en el patró de cerca.

  Feu clic al botó amb una icona de la fletxa verda a la part dreta de la barra de cerca incremental per canviar entre les poderoses barres de cerca i de substitució.

F3 Edita Cerca següent

  Repeteix l'última operació de cerca, si n'hi ha cap, sense cridar la barra de cerca incremental.

&Maj;F3 Edita Cerca anterior

  Repeteix l'última operació de cerca, si n'hi ha cap, sense cridar la barra de cerca incremental, i cercant pel document cap enrere en comptes de cap endavant.

&Ctrl;R Edita Substitueix...

  Això obre la barra de cerca i substitueix. A la part inferior de la finestra de l'editor, en el costat esquerre de la barra hi ha un botó amb una icona per a tancar la barra, seguit d'un petit quadre de text per introduir el patró de cerca.

  Podeu controlar el mode de cerca seleccionant les opcions Text net, Paraules completes, Seqüències d'escapada o Expressió regular des de la llista desplegable.

  Si Seqüències d'escapada o Expressió regular són seleccionats, l'element de menú Afegeix... a la part inferior del menú contextual dels quadres de text seran activats i us permetran afegir seqüències d'escapament o elements d'expressions regulars a la cerca o canviar el patró des de les llistes predefinides.

  Useu els botons Següent o Anterior per a saltar a la següent o anterior coincidència en el document.

  Introduïu el text a substituir en el quadre de text Substitueix i feu clic al botó Substitueix per a substituir només el text seleccionat o el botó Substitueix-ho tot per a substituir el text de cerca en tot el document.

  Podeu modificar el comportament de cerca i substitueix seleccionant les diferents opcions a la part inferior de la barra. Seleccionant Coincidència de majúscules es troben les entrades que coincideixen amb el cas (majúscules o minúscules) de cadascun dels caràcters en el patró de cerca. Només la selecció només cercarà i substituirà dins de la selecció actual. El botó Cerca-ho tot ressaltarà totes les coincidències en el document i en mostra el nombre en una petita finestra emergent.

  Feu clic al botó amb una icona de la fletxa verda a la part dreta de la barra de cerca i substitueix per veure la barra de cerca incremental.

&Ctrl;H Edita Cerca la selecció

  Cerca la següent ocurrència del text seleccionat.

&Ctrl;&Maj;H Edita Cerca la selecció cap enrere

  Cerca l'ocurrència anterior del text seleccionat.

&Ctrl;G Edita Vés a la línia...

  Això obre la barra de línia «vés a» a la part inferior de la finestra que s'utilitza per tenir el salt del cursor a una línia en particular (especificada pel número) en el document. El número de línia es pot introduir directament en el quadre de text o gràficament fent clic sobre les fletxes amunt i avall situades al costat del quadre de text. La fletxa cap amunt incrementarà el número de línia i la fletxa cap a avall la decrementarà. Tanqueu la barra amb un clic al botó amb una icona al costat esquerre de la barra.

## El menú Visualitza

El menú Visualitza us permet gestionar opcions específiques per a l'editor actiu, i gestionar marcs.

Visualitza Finestra nova

  Crea una altra finestra que conté el document actual. Tots els canvis al document en una finestra es reflecteixen en l'altra finestra i viceversa.

F7 Visualitza Canvia a la línia d'ordres (mode usuari avançat)

  Mostra la Katepart de línia d'ordres a la part inferior de la finestra. En la línia d'ordres, escriviu `help` per obtenir ajuda i `help list` per obtenir una llista de les ordres. Per a més informació sobre la línia d'ordres veure El component línia d'ordres de l'editor.

Visualitza Mostra la consola del JavaScript (mode usuari avançat)

  Això obre una vista d'eina que us permetrà executar codi Javascript de forma interactiva. Per a més informació, consulteu Ampliar el &kate; amb scripts.

Visualitza Esquema (mode usuari avançat)

  Selecciona un esquema de tipus de lletra.

F10 Visualitza Ajust de línia dinàmic

  Les línies de text s'ajustaran a la vora de vista de la pantalla.

Visualitza Indicadors d'ajust de paraules dinàmic (mode usuari avançat)

  Escull quan i com es mostraran els indicadors d'ajust dinàmic de paraules. Tan sols estarà disponible si l'opció Ajust de paraules dinàmic està marcada.

Visualitza Mostra marcadors d'ajust de paraules estàtic (mode usuari avançat)

  Si aquesta opció està marcada, se dibuixarà una línia vertical a l'ajust de línia tal com s'ha definit a Arranjament Configura editor... en la pestanya Editor. Tingueu present que la marca d'ajust de línia tan sols es dibuixarà si useu un tipus de lletra a mida fix.

F6 Visualitza Mostra la vora de la icona (mode usuari avançat)

  Aquest element és un commutador. Si està marcat farà visible una bora d'icona en el costat esquerre de l'editor actiu, i viceversa. La vora per les icones indica les posicions de les línies marcades a l'editor.

F11 Visualitza Mostra els números de les línies

  Aquest element és un commutador. Si està marcat crearà un plafó al costat esquerra de l'editor actiu mostrant els números de línia del document visible, i viceversa.

Visualitza Mostra les marques de la barra de desplaçament (mode usuari avançat)

  Si aquesta opció està marcada, la vista mostrarà els marcadors en la barra de desplaçament vertical. Les marques són l'equivalent als marcadors a la vora de la icona.

F9 Visualitza Mostra marcadors plegables (mode usuari avançat)

  Si aquesta opció està marcada, les marques per al plegat de codi seran mostrades.

Visualitza Plega el codi (mode usuari avançat)
  &Ctrl; &Maj;- Contrau al nivell superior

    Contrau totes les regions al nivell superior en el document.

  &Ctrl; &Maj;+ Expandeix el nivell superior

    Expandeix totes les regions de nivell superior en el document.

  &Ctrl; - Contrau a un nivell local

    Contrau la regió més propera al cursor.

  &Ctrl; + Expandeix a un nivell local

    Expandeix la regió més propera al cursor.

Visualitza Augmenta el tipus de lletra

  Augmenta la mida del tipus de lletra a visualitzar.

Visualitza Minva el tipus de lletra

  Minva la mida del tipus de lletra a visualitzar.

## El menú Punts

Aquest menú només es mostra si marqueu l'opció Habilita el mode d'usuari avançat (mode &kde; 3) a la pàgina Aparença de la configuració de &kappname;.

&Ctrl;B Punts Estableix punt

  Estableix o elimina un punt en la línia actual del document actiu. (Si n'hi ha, és eliminada, en cas contrari s'estableix).

Punts Neteja tots els punts

  Eliminarà tots els punts del document així com de la llista de punts situada a la part inferior d'aquest element de menú.

&Alt; Re. Pàg. Punts Anterior

  Desplaçarà el cursor al començament de la línia anterior amb un punt. El text de l'element del menú inclourà el número de línia i la primera part del text d'aquesta. Aquest element tan sols estarà disponible quan hi hagi un punt en una línia per sobre del cursor.

&Alt; Av. Pàg. Punts Següent

  Desplaçarà el cursor al començament de la següent línia amb un punt. El text de l'element del menú inclourà el número de línia i la primera part del text d'aquesta. Aquest element tan sols estarà disponible quan hi hagi un punt en una línia per sota del cursor.

A la part superior d'aquest menú, apareix una llista de punts si és que hi ha punts per a aquesta finestra.

## El menú Eines

Eines Mode de sols lectura

  Estableix el document actual al mode de tan sols lectura. Això evita que es pugui afegir text o canvis en el format del document.

Eines Mode (mode usuari avançat)

  Escolliu l'esquema de tipus de fitxer que preferiu per al document actiu. Aquest sobreescriu el mode de tipus de fitxer establert globalment a Arranjament Configura l'editor en la pestanya Tipus de fitxer tan sols per al document actual.

Eines Ressaltat (mode usuari avançat)

  Escolliu l'esquema de ressaltat que preferiu per al document actiu. Això sobreescriurà el mode de ressaltat establert globalment a Arranjament Configura l'editor... tan sols per al document actual.

Eines Sagnat (mode usuari avançat)

  Escolliu l'estil de sagnat que voleu per al vostre document actiu. Això sobreescriurà el mode de sagnat establert globalment a Arranjament Configura l'editor... tan sols per al vostre document actual.

Eines Codificació

  Podeu sobreescriure la codificació establerta per omissió a Arranjament Configura l'editor... en la pàgina Obre/Desa per a establir una codificació diferent per al vostre document actual. La codificació aquí assignada tan sols serà vàlida per al vostre document actual.

Eines Final de línia (mode usuari avançat)

  Escolliu el mode de final de línia preferit per al document actiu. Això sobreescriu el mode de final de línia configurat globalment a Arranjament Configura l'editor... tan sols per al vostre document actual.

Eines Afegeix una marca d'ordre de byte (BOM)

  Seleccionant aquesta acció de forma explícita, podeu afegir una marca d'ordre de bytes pels documents codificats amb unicode. La marca d'ordre de bytes (BOM) és un caràcter Unicode utilitzat per indicar l'ordre dels bytes d'un fitxer de text o un flux, per obtenir més informació, vegeu La marca d'ordre de byte.

&Ctrl;Espai Eines Invoca la compleció d'ordres (mode usuari avançat)

  Invoca manualment la compleció d'ordres, usant normalment una drecera limitada a aquesta acció.

Eines Compleció de paraules (mode usuari avançat)

  Reutilitza la paraula de més avall (&Ctrl; 9) i Reutilitza la paraula de més amunt (&Ctrl; 8) completen el text escrit actualment mitjançant la cerca de paraules similars cap enrere o cap endavant des de la posició actual del cursor. Compleció d'ordres fa aparèixer un quadre de compleció amb les entrades coincidents.

&Ctrl;&Maj;O Eines Verificació automàtica d'ortografia

  Quan està habilitat, el text mal escrit és subratllat en el document sobre la marxa.

Eines Ortografia...

  Inicia el programa de correcció ortogràfica -un programa dissenyat per ajudar a l'usuari a corregir qualsevol error ortogràfic-. Fent clic en aquesta entrada s'iniciarà el corrector i apareixerà un diàleg a través del qual podreu controlar el procés. Hi ha quatre configuracions alineades verticalment en el centre del diàleg amb les seves corresponents etiquetes a l'esquerra. Començant per dalt són:

  Paraula desconeguda:

    Aquí el corrector ortogràfic indicarà la paraula a considerar. Això succeeix quan el corrector troba una paraula que no troba en el seu diccionari -un fitxer contenint una llista de paraules correctes contra les que comparar cada paraula en l'editor-.

  Substitueix amb:

    Si el corrector troba alguna paraula similar en el seu diccionari aquesta serà la primera en llistar-se. L'usuari pot acceptar el consell, escriure la seva pròpia correcció, o escollir un consell diferent des del quadre de text següent.

  Idioma:

    Si heu instal·lat múltiples diccionaris, aquí podreu seleccionar quin diccionari/idioma haurà d'usar-se.

  Sobre la part dreta del diàleg es troben sis botons que permeten a l'usuari controlar el procés de correcció ortogràfica. Aquests són:

  Afegeix al diccionari

    El prémer aquest botó afegirà la Paraula desconeguda: al diccionari del corrector. Això voldrà dir que en el futur el corrector considerarà sempre aquesta paraula com a correcta.

  Suggereix

    El corrector llistarà aquí una sèrie de possibles substitucions per a la paraula que s'estigui considerant. Fer clic sobre una farà que aquesta paraula s'introdueixi en el quadre Substitueix amb:.

  Substitueix

    Aquest botó substituirà la paraula que s'estigui considerant en el document amb la paraula en el quadre Substitueix amb:.

  Substitueix-ho tot

    Aquest botó causarà que el corrector no tan sols substitueixi la Paraula desconeguda: actual, si no també que se substitueixi automàticament qualsevol altra aparició de la mateixa en el document.

  Ignora

    Activar aquest botó farà que el corrector continuï sense realitzar cap canvi.

  Ignora-ho tot

    Aquest botó indica al corrector que no faci res amb la Paraula desconeguda: actual i que ignori qualsevol altra aparició de la mateixa en la resta del document.

    Tan sols s'aplicarà a la correcció ortogràfica que s'estigui realitzant. Si s'executa altra vegada el corrector s'aturarà en la mateixa paraula.

  Hi ha tres botons més localitzats horitzontalment al llarg de la part inferior del diàleg de la correcció ortogràfica. Aquests són:

  Ajuda

    Invoca al sistema d'ajuda de &kde; iniciant-lo a les pàgines d'ajuda per aquest diàleg.

  Atura

    Aquest botó finalitza el procés de correcció ortogràfica, i torna al document.

  Cancel·la

    Aquest botó cancel·la el procés de correcció ortogràfica, anul·lant totes les modificacions, i tornant al vostre document.

Eines Ortografia (des del cursor)...

  Això inicia el programa de correcció ortogràfica però començant en la posició actual del cursor en comptes des de l'inici del document.

Eines Corregeix la selecció...

  Realitza la correcció ortogràfica de la selecció actual.

Eines Canvia el diccionari...

  Mostra una llista desplegable amb tots els diccionaris disponibles per a revisar l'ortografia a la part inferior de la finestra de l'editor. Això permet un canvi fàcil del diccionari de correcció ortogràfica, &pex;, per a la correcció ortogràfica automàtica de text en diferents idiomes.

Eines Neteja sagnat

  Neteja el sagnat per a la selecció actual o per a la línia en la que es trobi el cursor. El netejar el sagnat assegura que tot el text seleccionat segueixi el mode de sagnat que heu escollit.

Eines Alinea

  Causa una realineació de la línia actual o de les línies seleccionades usant el mode de sagnat i la configuració de sagnat en el document.

&Ctrl;D Eines Comenta (mode usuari avançat)

  Això afegeix un espai al començament de la línia en la que estigui el cursor de text o al començament del conjunt de les línies seleccionades.

&Ctrl;&Maj;D Eines Descomenta (mode usuari avançat)

  Això elimina un espai (si n'hi ha cap) del començament de la línia en la que estigui situat el cursor de text o des del començament del conjunt de les línies seleccionades.

&Ctrl;U Eines Majúscules

  Canvia a majúscules el text seleccionat o la lletra després del cursor.

&Ctrl;&Maj;U Eines Minúscules

  Canvia el text seleccionat o la lletra després del cursor a minúscules.

&Ctrl;&Alt;U Eines Capitalitza

  Capitalitza el text seleccionat o la paraula actual.

&Ctrl;J Eines Uneix línies

  Uneix les línies seleccionades, o la línia actual i la línia anterior amb un espai en blanc com a separació. Cercarà els espais en blanc amb els que unir les línies afectades.

Eines Aplica l'ajust de paraules

  Aplica l'ajust de línia estàtic en tot el document. Això vol dir que s'iniciarà automàticament una nova línia de text quan la línia excedeixi de la longitud especificada per l'opció Ajusta les paraules a: en la pestanya Edició a Arranjament Configura l'editor....

Si el connector Insereix fitxer està habilitat, disposareu d'un element de menú addicional Insereix fitxer....

## El menú Arranjament

Arranjament Mostra la barra d'estat

  Quan està marcada, es mostra una petita barra en la part inferior de la finestra principal contenint informació sobre l'estat del document actual. Quan no està marcada, la barra d'estat restarà oculta.

Arranjament Mostra barra d'eines

  Quan està marcada, mostra una barra d'eines que es pot moure que conté botons per a iniciar ordres que s'usen amb certa freqüència. Si està desmarcada la barra d'eines restarà oculta.

Arranjament Mostra el camí

  Si està seleccionada, mostra el camí en la barra de títol (la seva localització en el sistema de fitxers) del document actual. Si està desmarcada el camí restarà ocult.

Arranjament Configura l'editor...

  Aquest element de menú obre un diàleg a través del qual es poden ajustar algunes configuracions.

Arranjament Configura dreceres...

  Aquesta ordre obre un diàleg mitjançant el qual es poden canviar les dreceres. Una finestra mostra la llista d'ordres (accions) i les seves dreceres assignades, alternatives i globals. La línia Cerca a la part superior de la finestra s'utilitza per a filtrar la llista de dreceres. Seleccionant una acció amb un clic &BER; (ja sigui en el nom de l'acció o la cèl·lula de drecera a per omissió o alternativa) mostra els botons d'opció Omissió i Personalitzat per sota de l'acció seleccionada.

  Per assignar o canviar una drecera feu clic al botó Cap. La seva etiqueta canviarà a continuació a Entrada, ara premeu la nova combinació de tecles per a l'acció.

  Per exemple, amb l'acció Quant a &kde; seleccionada a la finestra, premeu les tecles &Ctrl;, &Alt; i K del teclat. Això significaria que cada vegada que premeu els botons &Ctrl; i &Alt; i premeu K (mentre useu &kappname;) es mostrarà el quadre Quant a &kde;.

  Utilitzeu els botons a la part inferior del diàleg per a configurar totes les dreceres als seus valors per omissió, imprimiu la llista de dreceres o cancel·leu tots els canvis. Feu clic al botó Bé per a tancar el diàleg i acceptar tots els canvis.

Arranjament Configura barres d'eines...

  Obre un diàleg a través del qual es pot canviar la configuració de la barra d'eines. L'usuari pot seleccionar quins botons de drecera han d'aparèixer en la barra d'eines. La finestra mostrarà a la part esquerra la llista de les ordres disponibles que es poden situar en la barra d'eines. A la part dreta es llistaran les ordres que ja es troben a la barra d'eines. Un grup de quatre botons entre les dues caixes permetran manipular les seleccions. La fletxa cap a la dreta col·loca qualsevol ordre seleccionada en el plafó dret, &ead;, s'afegirà a la barra d'eines. La fletxa cap a l'esquerra fa just el contrari, eliminant qualsevol acció seleccionada de la caixa de la dreta i per tant de la barra d'eines. Les fletxes cap a amunt i avall canvien la posició d'una acció seleccionada en la caixa dreta fent que canviï el seu emplaçament en la barra d'eines.

## El menú Ajuda

&help.menu.documentation;