# Dreceres web

&Krishna.Tateneni; &Krishna.Tateneni.mail;
&Yves.Arrouye; &Yves.Arrouye.mail;
&traductor.Antoni.Bella;
11-11-2012
&kde; 4.10
KDE
Arranjament del sistema
navegació millorada
dreceres web
navegant

## Dreceres web

### Introducció

El &konqueror; ofereix algunes característiques per a augmentar la vostra experiència de navegació. En l'actualitat, una d'aquestes característiques són les Dreceres web.

Ja haureu notat que el &kde; és molt amigable per a Internet. Per exemple, podeu fer clic a sobre de l'element de menú Executa o introduir la drecera del teclat per a aquesta ordre (Alt F2, a menys que l'hageu canviat) i introduir un &URI;. Identificador uniforme de recursos (URI -Uniform Resource Identifier-). Un mode estàndard de referir-se a un recurs tal com un fitxer al vostre ordinador, una adreça a la web mundial, una adreça de correu, &etc;

D'altra banda, les dreceres web us permeten utilitzar nous esquemes de pseudo &URL; o dreceres, que bàsicament permeten indicar paràmetres als &URI; d'ús freqüent. Per exemple, si us agrada el motor de cerca de Google, podeu configurar el &kde; de manera que un pseudo &URL; com gg: activi una cerca a Google. D'aquesta manera, introduint `gg:la meva cerca` se cercarà la meva cerca a Google.

Un mateix pot veure perquè s'anomenen esquemes de pseudo &URL;. S'utilitzen com a un esquema d'&URL;, però l'entrada no està codificada com a tal, de manera que s'escriurà `google:kde apps` i no `google:kde+apps`.

Podeu emprar dreceres web a on normalment utilitzaríeu els &URI;. Les dreceres per a diversos motors de cerca haurien d'estar ja configurades al vostre sistema, però en aquest mòdul podeu afegir noves paraules clau i canviar o suprimir algunes d'existents.

### Dreceres web

Els noms descriptius de les dreceres web es mostren en un quadre de llista. Com en d'altres llistes del &kde;, podeu fer clic a sobre de la capçalera en una columna per a canviar l'ordre entre ascendent i descendent, com també podeu redimensionar les columnes.

A la part inferior de la llista, l'opció Habilita les dreceres Web ha d'estar marcada per activar aquesta funcionalitat. Utilitzeu els botons de la dreta per a crear, modificar o esborrar dreceres.

Si Usa només les dreceres preferides està marcada, sols les dreceres web marcades com a preferides a la tercera columna de la llista s'utilitzaran en llocs on sols unes poques i selectes dreceres es puguin mostrar a la vegada.

Sota la llista es troben dues opcions addicionals:

Drecera web per defecte

  Seleccioneu el motor de cerca a utilitzar en els quadres d'entrada que proporcionin el servei de cerca automàtica quan teclegeu paraules normals o frases en lloc d'un &URL;. Per a desactivar aquesta funcionalitat seleccioneu Cap a la llista.

Delimitador de paraula clau

  Seleccioneu el delimitador que separa la paraula clau de la frase o paraula a cercar.

Si feu doble clic a sobre d'una entrada específica de la llista de proveïdors de cerca, es mostraran els detalls d'aquesta entrada en un diàleg emergent. A més del nom descriptiu per a l'element, també podeu veure l'&URI; emprat, així com la drecera associada que podreu escriure a qualsevol lloc del &kde; a on s'esperi un &URI;. Un proveïdor de cerca pot tenir múltiples dreceres, separades per una coma.

Els quadres de text no tan sols s'utilitzen per a mostrar informació sobre un element a la llista de dreceres web, sinó també per a modificar o afegir nous elements.

Podeu canviar els continguts dels quadres de text URL de la drecera o Dreceres. Feu clic a Bé per a desar els vostres canvis i a Cancel·la per a sortir del diàleg sense els canvis.

Si examineu el contingut del quadre de text URL de la drecera, trobareu que la majoria de les entrades, sinó totes, tenen un `\{@}`. Aquesta seqüència de quatre caràcters actua com a paràmetre, indicant que serà substituïda per qualsevol cosa que introduïu després dels dos punts que estan entre la drecera i el seu paràmetre. Vegem alguns exemples per aclarir aquesta idea.

Suposem que l'&URI; és `http://www.google.com/search?q=\{@}` i que `gg` és la drecera a aquest &URI;. Llavors, escriure `gg:alpha` és l'equivalent a `http://www.google.com/search?q=alpha`. Després de `:` podríeu introduir qualsevol cosa; el que hi escriviu simplement substituirà als caràcters `\{@}`, després de ser transformats al joc de caràcters apropiat per al proveïdor de cerca i codificat adequadament com a &URL;. Tan sols es modificarà la part `\{@}` de l'&URI; de cerca, la resta se suposa que ja està codificada adequadament com a &URL; i es deixa tal qual.

També podeu tenir dreceres sense paràmetres. Suposem que l'&URI; fora file:/home/jo/la_meva_doc/calligra/words i la drecera meu_words. Aleshores, escriure `meu_words:` és el mateix que introduir l'&URI; complet. Tingueu present que no hi ha res després dels dos punts en escriure la drecera, però els dos punts són necessaris per a que la drecera sigui reconeguda com a tal.

Ara ja haureu comprés que encara que aquestes dreceres s'anomenin dreceres web, en realitat són dreceres a &URI; amb paràmetres, que poden apuntar no tan sols a llocs web sinó a qualsevol adreça a la que es pugui apuntar amb un &URI;. Les dreceres web són una característica molt potent de la navegació en el &kde;.