# fish

&Joerg.Walter; &Joerg.Walter.mail;
&Brad.Hards; &Brad.Hards.mail;
&traductor.Antoni.Bella;
27-10-2010
&kde; 4.5

Us permet accedir a fitxers d'altres ordinadors utilitzant el protocol Secure SHell (SSH). L'ordinador remot necessitarà que s'estigui executant el dimoni SSH, però la resta del protocol utilitza eines de la línia d'ordres estàndard, tal com es comentarà a continuació.

Utilitzeu el kioslave «fish» de la següent manera: `fish://nom_màquina` o `fish://nom_usuari@nom_màquina`.

Caldrà que utilitzeu barres invertides dobles.

Podeu ometre el nom_usuari (i el següent símbol @) si teniu el mateix nom d'usuari en ambdós ordinadors.

Podeu afegir una contrasenya amb el format `fish://nom_usuari:contrasenya@nom_màquina`, però tampoc és necessari ja que de no indicar-la us la demanarà.

Si esteu executant el dimoni SSH en un port no estàndard, podeu especificar-lo utilitzant la sintaxi normal d'una &URL;, tal com s'indica a continuació: `fish://nom_servidor:número_port`.

Fish hauria de funcionar en qualsevol ordinador remot basat en &UNIX; i que sigui més o menys compatible amb POSIX. Utilitza les ordres `cat`, `chgrp`, `chmod`, `chown`, `cp`, `dd`, `env`, `expr`, `grep`, `ls`, `mkdir`, `mv`, `rm`, `rmdir`, `sed` i `wc`. Fish engega `/bin/sh` en el seu intèrpret d'ordres i espera que sigui un intèrpret d'ordres Bourne (o compatible, com el `bash`). Si estan disponibles les ordres `sed` i `file`, així com un fitxer `/etc/apache/magic` amb les signatures dels tipus &MIME;, aquestes seran utilitzades per a intentar determinar els tipus &MIME;.

Si està disponible Perl a la màquina remota, serà utilitzat en el seu lloc. Aleshores sols seran necessaris `env` i `/bin/sh`. L'ús de Perl disposa de l'avantatge addicional de ser més ràpid.

Fish, fins i tot podria funcionar en màquines &Windows;, si s'instal·len eines com Cygwin. Totes les utilitats anteriorment mencionades hauran d'estar a la variable d'entorn `PATH` predeterminada del sistema i l'intèrpret d'ordres inicial haurà de ser capaç de processar l'ordre `echo FISH:;/bin/sh` correctament.