# El manual de &kdm;

&Oswald.Buddenhagen; &Oswald.Buddenhagen.mail;

&traductor.Antoni.Bella;

2000
&Neal.Crook;
2002
2007
&Oswald.Buddenhagen;
2003
&Lauri.Watts;
&FDLNotice;
07-12-2007
0.06.00

Aquest document descriu &kdm; el Gestor de pantalla de &kde;. &kdm; també conegut com el «Gestor d'accés».

KDE
kdm
xdm
gestor de pantalla
gestor d'escriptori
gestor d'accés

## Introducció

&kdm; proveeix una interfície gràfica que us permetrà accedir a un sistema. Demana un nom d'usuari i una contrasenya, autentifica l'usuari i inicia una «sessió». En certs aspectes &kdm; és superior a &xdm;, el Gestor de pantalla de X.

## Guia d'inici ràpid

Aquesta és una guia d'inici ràpid per a usuaris que tenen el següent perfil:

- X està configurat i funciona amb l'ordre `startx` des de la línia d'ordres.

- Cada usuari generalment tan sols utilitzarà un únic gestor de finestres o un entorn d'escriptori i no canviarà la seva elecció gaire sovint, o trobarà confortable editar un fitxer de text per a canviar la seva elecció.

Aquest escenari serà suficient per als molts entorns en els que un o diversos usuaris arrenquen normalment l'ordinador i accedixen al seu entorn preferit.

### Configurar una sessió per omissió

1. Creeu o obriu el fitxer `~/.xinitrc`

   Si ja teniu un `~/.xinitrc` en funcionament, aneu a la següent passa

2. Si no existeix, afegiu una línia al `~/.xinitrc` per a iniciar el vostre gestor de finestres o entorn d'escriptori preferit.

   Per a &kde; haureu d'introduir:

       startkde

   Per a d'altres gestors de finestres o entorns d'escriptori, haureu de llegir la seva documentació per a introduir l'ordre correcta.

3. Creeu el següent enllaç:

       ln -s ~/.xinitrc ~/.xsession

En aquest punt, si escriviu ``startx`` en la línia d'ordres s'hauria d'iniciar X amb una sessió de &kde;. La següent tasca serà intentar-ho amb &kdm;.

Com a root, escriviu ``kdm`` a l'indicatiu.

Hauríeu de veure una finestra d'accés, la qual es descriu amb més detall en .

Escrivint el vostre nom d'usuari normal i contrasenya en els camps proporcionats, i deixant l'opció `omissió` seleccionada com a tipus de sessió hauríeu de poder obrir una sessió de &kde; per al vostre usuari.

Si heu de configurar altres usuaris, haureu de repetir el procediment per a cadascun d'ells.

Aquesta és una guia ràpida per a tan sols aixecar i executar. Probablement el voldreu personalitzar en més profunditat, per exemple, ocultant els noms dels vostres comptes al sistema, permetre sessions més complexes, i molt més. Si us plau, llegiu la resta d'aquest manual per esbrinar com fer-ho.

## La finestra d'accés

La interfície d'usuari per a &kdm; es compon de diàlegs. El diàleg principal conté:

- Estris que us permeten autenticar. Quan es tria el mètode «clàssic» d'autenticació, aquests seran:

  - Un camp Nom d'usuari: per a introduir el vostre nom d'usuari.

  - Un camp Contrasenya: per a introduir la vostra contrasenya.

- De manera opcional: una llista amb les entrades amb el nom i la imatge gràfica de cada usuari (per exemple, una fotografia digitalitzada). El fer clic sobre una entrada de la llista serà equivalent a escriure el nom d'usuari associat al camp Nom d'usuari:.

- De manera opcional: una regió a la dreta o per sobre de la zona d'autenticació que es pot utilitzar per a mostrar una imatge estàtica o un rellotge analògic.

- Un botó Accés que valida la combinació nom d'usuari/contrasenya i intenta iniciar una sessió del tipus seleccionat.

- Un botó Menú que obre un menú d'accions amb els següents elements:

  - De manera opcional: Un element Tipus de sessió per triar el tipus de sessió (entorn d'escriptori, gestor de finestres) a iniciar. Veure per a trobar la manera de configurar diferents tipus de sessió.

  - De manera opcional: Un element Mètode d'autenticació per a canviar entre els diferents mètodes d'autenticació com el nom d'usuari+contrasenya clàssic, targetes intel·ligents, biometria, &etc; Els autenticadors reals són combinacions de mòduls PAM i coincidència amb els mòduls del frontal («connectors de conversa»). Veure

  - De manera opcional en la pantalla local: Un element Commuta d'usuari per a canviar entre sessions locals sobre diferents terminals virtuals d'aquest ordinador.

  - De manera opcional en la pantalla local: Un element Reinicia el servidor X que finalitza l'execució del &X-Server; que s'estigui executant, n'inicia un de nou i mostra altra vegada el diàleg d'inici de sessió. Ho podeu usar si la pantalla sembla haver-se congelat.

  - De manera opcional en la pantalla remota: Un element Tanca la connexió que tanca la connexió amb el servidor &XDMCP; al que s'estigui connectat. Si escolliu aquest servidor a través d'un selector de màquines, es tornarà al selector, en cas contrari es reiniciarà el &X-Server; i tornareu altra vegada al diàleg d'inici de sessió.

  - De manera opcional en la pantalla local: Un element Accés remot que mostra un diàleg de selecció de màquina amb servidors &XDMCP; als quals es pot entrar en forma remota.

  - De manera opcional en la pantalla local: Un element Mode consola que finalitza l'accés gràfic i us deixa a la consola. Mireu i .

  - De manera opcional: Un element Atura... que mostra el diàleg Aturada.

El diàleg Aturada presenta un conjunt de botons que us permetran executar una d'aquestes accions:

Apaga l'ordinador

  Tanca el sistema d'una manera controlada, fins i tot per apagar-lo físicament.

Reinicia l'ordinador

  Tanca el sistema i el reinicia. Per a sistemes que usen Lilo o Grub, una llista desplegable opcional us permetrà seleccionar el sistema operatiu en particular que s'usarà per al reinici.

Planifica...

  Si aquesta opció està marcada, podreu utilitzar-la per entrar en un diàleg d'apagada més complex. Per a més detalls veure .

Prement el botó Cancel·la es torna al diàleg principal de &kdm;.

## Configurar &kdm;

Aquest capítol assumeix que &kdm; funciona i s'està executant en el vostre sistema, i que simplement voleu canviar el seu comportament.

Quan s'inicia &kdm;, aquest llegeix la seva configuració des de la carpeta `$`KDEDIR`/share/config/kdm/` (també pot ser `/etc/kde4/kdm/` o qualsevol altra en el vostre sistema).

El fitxer de configuració principal és &kdmrc;; tots els altres fitxers fan referència a aquest i es poden desar sota qualsevol nom en el sistema. Tot i que per motius obvis això no se sol fer (una excepció particular és referenciar fitxers de configuració d'un &xdm; ja instal·lat, tot i que quan s'instal·la un nou &kdm;, importa la configuració d'aquests fitxers si troba &xdm; instal·lat).

Atès que &kdm; s'executa abans que cap usuari tingui accés, no està associat amb cap usuari en particular. De manera que, no és possible tenir fitxers de configuració específics per a cada usuari. Tots els usuaris comparteixen un &kdmrc; comú. La configuració de &kdm; tan sols la poden modificar aquells usuaris amb permisos d'escriptura en `$`KDEDIR`/share/config/kdm/kdmrc/` (normalment restringit als administradors del sistema que accedeixen com a root).

Podeu veure el fitxer &kdmrc; actualment en ús en el vostre sistema, i podeu configurar &kdm; editant aquest fitxer. De manera alternativa, podeu usar l'eina de configuració gràfica proveïda pel &systemsettings; (el mòdul Pantalla d'inici de sessió en la categoria Administració del sistema).

La resta d'aquest capítol descriu la configuració de &kdm; a través del mòdul al &systemsettings;, i el següent capítol descriu les opcions disponibles en &kdmrc;. Si tan sols necessiteu la configuració per als usuaris locals, el mòdul &systemsettings; hauria de ser suficient per a cobrir les vostres necessitats. Si necessiteu configurar accessos remots, o teniu múltiples sessions de &kdm; en execució, necessitareu llegir més.

&Thomas.Tanghus; &Thomas.Tanghus.mail;
&Steffen.Hansen; &Steffen.Hansen.mail;
&Mike.McBride; &Mike.McBride.mail;

### El mòdul Pantalla d'inici de sessió de &systemsettings;

Emprant aquest mòdul, podeu configurar el &kdm;, el gestor gràfic d'accés del &kde;. Podeu canviar l'aspecte de la pantalla d'accés, qui tindrà accés emprant el gestor d'accés i qui podrà apagar l'ordinador.

Totes les configuracions s'escriuran al fitxer de configuració &kdmrc;, que en el seu estat original té molts comentaris per ajudar-vos a configurar &kdm;. Usant aquest mòdul al &systemsettings; desapareixeran els comentaris d'aquest fitxer. Les opcions disponibles de &kdmrc; es tracten en .

Les opcions llistades en aquest capítol tenen referències creuades amb els seus equivalents en &kdmrc;. Totes les opcions disponibles en el mòdul de &systemsettings; també estan disponibles directament en &kdmrc;, el qual però, no succeeix a la inversa.

Per a poder organitzar totes aquestes opcions, aquest mòdul està dividit en diverses seccions: General, Diàleg, Fons, Tema, Aturada, Usuaris i Conveniència.

Podeu passar d'una secció a l'altra emprant les pestanyes a la part superior de la finestra.

Tan sols podreu realitzar canvis si executeu aquest mòdul amb drets de superusuari.

#### General

En primer lloc disposeu d'una llista desplegable per a triar l'idioma del vostre quadre d'inici de sessió, el que correspon a l'opció `Language` en el &kdmrc;.

A la secció Aparença teniu una opció per utilitzar &kdm; en mode temes. Si està marcada Usa una benvinguda amb tema, la configuració en les pàgines Diàleg i Fons no es podran configurar per separat.

Mentre que l'estil de &kde; dependrà de la configuració de l'usuari que ha accedit, l'estil usat per &kdm; es pot configurar usant les opcions Estil del GUI: i Esquema de color:. Aquestes es corresponen amb les claus `GUIStyle` i `ColorScheme` respectivament en el &kdmrc;.

Des de la secció Tipus de lletra d'aquesta pàgina podeu canviar els tipus de lletra usats en la finestra d'accés. Tan sols estaran disponibles aquí els tipus de lletra disponibles per a tots els usuaris, i no les que heu instal·lat per a un usuari en concret.

Podeu seleccionar tres estils de tipus de lletra diferents en aquesta secció (General:, Errada:, Salutació:). Quan feu clic a sobre del botó Tria... apareixerà un diàleg des del que podreu seleccionar les noves característiques per a l'estil del tipus de lletra.

- El tipus de lletra General: s'usa en tots els altres llocs en la finestra d'accés.

- El tipus de lletra Errada s'usa quan falla un intent d'accés.

- El tipus de lletra Salutació: s'usa per al títol (cadena Greeting).

També podeu marcar la casella anomenada Usa tipus de lletra amb antialiàsing si voleu que les fonts es mostrin suavitzades en el diàleg d'inici de sessió.

#### Diàleg

Des d'aquesta pàgina podeu canviar l'aspecte visual del &kdm; la pantalla d'inici de sessió del &kde; en el mode sense tema.

La Salutació: és el títol de la pantalla d'inici de sessió. Establir això és especialment útil si teniu molts usuaris que accedeixin al servidor. Es poden usar diversos arguments, es descriuen en la clau corresponent `GreetString` en el &kdmrc;.

Podeu decidir si en el quadre d'inici de sessió es mostrarà l'hora actual del sistema, un logotipus o res en especial. Feu la vostra elecció usant els botons d'opció anomenats Àrea del logotip:. Es correspon amb `LogoArea` en el &kdmrc;.

Si heu escollit Mostra el logo ara podeu escollir un logo:

- Deixeu un fitxer d'imatge en el botó de la imatge.

- Feu clic a sobre del botó de la imatge i seleccioneu-ne una de nova des del diàleg de selecció d'imatges.

Si no especifiqueu un logotip es mostrarà el fitxer per omissió `$`KDEDIR`share/apps/kdm/pics/kdelogo.xpm`.

Normalment el quadre d'inici de sessió romà centrada en la pantalla. Arrossegueu l'ancoratge al centre del diàleg cap a la posició desitjada. També és possible utilitzar el teclat: Useu les tecles de cursor o la tecla Inici per a centrar. Tingueu present que les proporcions reals del diàleg probablement siguin diferents. Aquestes es corresponen amb la clau `GreeterPos` en el &kdmrc;.

#### Fons

Aquí podeu canviar el fons de l'escriptori que es mostra abans que l'usuari accedeixi. El seleccionar Habilita el fons us permetrà editar les opcions en aquesta pestanya.

Aquesta pestanya es compon de tres àrees:

1. Una àrea per a seleccionar les imatges de fons

2. El monitor per a la vista prèvia del fons

3. Una àrea per a determinar el color de fons

Monitor de la vista prèvia

  És una finestra de vista prèvia. Us dóna idea del que us espera amb cada canvi.

Fons

  Aquesta secció us permetrà carregar un fons de pantalla a sobre del degradat de color seleccionat a la secció de a sota.

  Aquí hi ha tres opcions disponibles:

  Sense imatge

    No es mostrarà cap paper pintat de fons. Tan sols tindran efecte el color i patró triats a sota.

  Imatge

    S'usarà una única imatge com a fons per als escriptoris seleccionats.

    Com s'haurà de posicionar aquesta imatge es pot retocar a sota.

  Mostra diapositives

    El &kde; permet mostrar diapositives de manera automàtica de les imatges de fons de pantalla. Per habilitar aquesta opció, premeu el botó Configura.... En el diàleg resultant podeu triar qualsevol imatge o carpeta d'imatges disponible al vostre ordinador, usant el botó Afegeix... navegareu pel vostre sistema de fitxers. Elimina, eliminarà l'actual entrada seleccionada de la llista.

    Podeu escollir el temps durant el qual qualsevol imatge serà mostrada en el quadre Canvia la imatge després de:, i podeu escollir Mostra les imatges aleatòriament si no voleu que es mostrin en l'ordre de llistat.

    Mostrar fons de pantalla requereix que la imatge es desi en memòria. Si disposeu de poca memòria, es recomana emprar una imatge petita, en mosaic o no emprar-ne cap.

    Escalar o centrar una imatge petita requereix una imatge de la mida de la vostra pantalla per a ser mantinguda en memòria.

Opcions

  ##### Posició:

  Centrat

    La imatge estarà centrada en la pantalla sense canviar-ne la mida. Els colors de fons estaran presents en qualsevol lloc que la imatge no cobreixi.

  En mosaic

    La imatge es duplicarà fins que ompli tot l'escriptori. La primera imatge se situarà a la vora superior esquerra de la pantalla i serà duplicada cap avall i a la dreta.

  Mosaic centrat

    La imatge es duplicarà fins que ompli tot l'escriptori. La primera imatge se situarà en el centre de la pantalla i es duplicarà cap amunt, avall a la dreta i a l'esquerra.

  Aspecte màxim centrat

    La imatge se situarà en el centre de la pantalla. S'escalarà per a cobrir l'escriptori, però no modificarà la relació de mida horitzontal/vertical de la imatge original. Això us proporcionarà una imatge no distorsionada.

  Aspecte màxim mosaic

    La imatge se situarà a la vora de la pantalla. S'escalarà per a cobrir l'escriptori, però no modificarà la relació de mida horitzontal/vertical de la imatge original. Això us proporcionarà una imatge no distorsionada. Si hi ha cap espai per cobrir, la imatge es duplicarà fins a omplir-lo.

  Escalat

    La imatge s'escalarà per ajustar-se a l'escriptori. S'estirarà fins a ajustar-se a les quatre vores. Això pot distorsionar la imatge.

  Centrat i encaixat automàtic

    Si la imatge omple la mida de l'escriptori, aquest mode funcionarà com l'opció de centrat. Si la imatge és més gran que l'escriptori llavores serà escalada a menys fins que càpiga al radio d'aspecte.

  Escala i retalla

    Augmenta la imatge sense distorsionar-la fins l'ample i alt de l'escriptori (si és precís retalla la imatge), i la deixa centrada.

  Colors:

    La primera llista desplegable us permet triar el tipus de color, degradat o patró per a mostrar sota (o en comptes) del fons de pantalla.

    Si penseu usar una imatge com a paper tapís, podeu saltar-vos aquesta secció del diàleg.

    De tota manera, si trieu un fons de pantalla que no cobreixi tot l'escriptori, els colors triats seran mostrats a l'espai restant.

    Un sol color

      Seleccionant aquest mode, seleccionareu un color emprant la primera barra de color i tot el fons es cobrirà amb aquest color.

    Degradat horitzontal

      Si escolliu aquest mode, seleccioneu dos colors (usant tots dos botons de color). Aleshores el &kde; començarà pel color primari seleccionat amb el botó esquerra partint de la vora esquerra de la pantalla i es transformarà gradualment en el color seleccionat amb el botó dret fins que arribi a la vora dreta de la pantalla.

    Degradat vertical

      Si escolliu aquest mode, seleccioneu dos colors (usant tots dos botons de color). Aleshores el &kde; començarà pel color primari seleccionat amb el botó esquerra partint de la vora superior de la pantalla i es transformarà gradualment en el color seleccionat amb el botó dret fins que arribi a la vora inferior de la pantalla.

    Degradat piramidal

      Si escolliu aquest mode, seleccionareu dos colors (usant tots dos botons de color). Aleshores el &kde; començarà pel color primari seleccionat amb el botó esquerra partint de cada cantonada de la pantalla i es transformarà gradualment en el color seleccionat amb el botó dret a mesura que es mou cap al centre de la pantalla.

    Degradat de canonada

      Si escolliu aquest mode, seleccionareu dos colors (usant tots dos botons de color). Aleshores el &kde; començarà pel color primari seleccionat amb el botó esquerra partint de cada cantonada de la pantalla i es transformarà gradualment en el color seleccionat amb el botó dret a mesura que es mou cap al centre de la pantalla. La forma d'aquest degradat és diferent del degradat piramidal.

    Degradat el·líptic

      Si escolliu aquest mode, seleccionareu dos colors (usant tots dos botons de color). Aleshores el &kde; començarà amb la barreja del color seleccionat amb el botó dret partint del centre de la pantalla i es transformarà gradualment en el color primari seleccionat amb el botó esquerra a mesura que es mou cap a les vores de la pantalla, seguint un patró el·líptic.

    Patró

      La resta de la llista són noms de diversos patrons o textures que podeu escollir.

      Per a més informació a sobre dels patrons, consulteu la secció Fons: afegir, eliminar i modificar patrons.

      Seleccioneu el color primari amb la primera barra de color. Si heu escollit un patró que requereixi establir dos colors, el color secundari podrà ser establert prement a sobre del botó apropiat.

  Barreja:

    La llista desplegable anomenada Barreja, conté les opcions per a fer una transició suau (barreja) des del fons de pantalla al canviar aquest cap al fons.

    1. Una llista desplegable us permet seleccionar el mode de barreja. Molts dels modes són similars als modes de barreja dels colors de fons. Seleccioneu el vostre mode d'entre la llista i la finestra de la vista prèvia us mostrarà com queda.

    2. El control lliscant Balanç ajustarà la barreja. Els resultats es podran veure a la finestra de la vista prèvia.

    3. La Representació inversa pot revertir el paper de la imatge i el fons per alguns tipus de barreja.

##### Opcions avançades

Localitzat a sota del monitor de la vista prèvia, hi ha un botó anomenat Opcions avançades.

Per a usar un programa extern per a determinar i canviar el fons del &kde;, simplement seleccioneu Usa el següent programa per dibuixar el fons. Els programes &kde; disponibles són a la llista, seleccioneu-ne un per activar-lo.

##### Afegir, eliminar i modificar fons de pantalla i patrons

Hi ha un botó sota la pantalla de vista prèvia anomenat Obtén fons d'escriptori nous que us ajudarà a buscar noves imatges per a fons d'escriptori d'una selecció d'imatges populars del lloc web KDE-Look. Per descomptat, podeu seleccionar qualsevol imatge que tingueu disponible per utilitzar com a fons de pantalla, i desar-la arreu del disc dur. Per a tenir un fons de pantalla que aparegui a la llista de forma automàtica per a tots els usuaris, heu de desar-lo a la carpeta `$`KDEDIR`/share/wallpapers`.

Un patró és un fitxer d'imatge que el &kde; empra com a plantilla per a dibuixar el vostre fons. El fitxer d'imatge proporciona les formes, però el &kde; proporciona els colors. El &kde; està empaquetat amb diversos patrons, però n'hi podeu afegir de nous.

Per afegir un nou patró disponible per a cada usuari al vostre ordinador, només cal posar el fitxer en `$`KDEDIR`/share/apps/kdm/patterns/`.

Copieu un fitxer `.desktop` des d'aquesta carpeta i el seu nom com al vostre nou patró de fitxer d'imatge. Modifiqueu-ne el contingut per adaptar-lo al vostre nou patró.

Per afegir un nou patró per a un sol usuari, afegiu els fitxers a `$`KDEHOME`/share/apps/kdm/patterns/`.

Per als millors resultats, el patró hauria de ser un fitxer PNG amb escala de grisos.

#### Tema

Aquesta pàgina consisteix de tres seccions:

Una llista de temes instal·lats, on podeu seleccionar el que s'utilitzarà.

Una captura de pantalla amb una vista prèvia del tema seleccionat i informació addicional com el Copyright i una Descripció.

Tres botons per a instal·lar o eliminar un tema i un botó per a llançar el diàleg Obtén novetats candents des d'on es poden descarregar temes nous.

La configuració en aquesta pàgina només està disponible en el mode de temes.

#### Aturada

Permet aturar

Utilitzeu aquesta llista desplegable per a decidir a qui es permet aturar:

- Ningú: Ningú podrà aturar l'ordinador usant &kdm;. Primer haureu d'haver accedit i executar una ordre.

- Tothom: Tots els usuaris poden aturar l'ordinador usant &kdm;.

- Només l'administrador: &kdm; requerirà que s'introdueixi la contrasenya de root abans d'aturar l'ordinador.

Podeu configurar de forma independent l'aturada per a permetre-la als usuaris en Local: i en Remot:.

Ordres

Useu aquests camps de text per a definir l'ordre exacte a executar en l'aturada.

L'ordre Atura: per omissió a `/sbin/halt`. L'ordre Rearrenca: per omissió a `/sbin/reboot`.

Quan Gestor d'arrencada està establert a Grub o Lilo, el &kdm; en rearrencar us oferirà opcions per a aquests gestors d'arrencada. Tingueu en compte que aquesta opció no està disponible en tots els sistemes operatius.

#### Usuaris

Des d'aquí podreu canviar el mode en el qual es representen als usuaris a la finestra d'accés.

Independentment dels usuaris que especifiqueu per nom, podeu utilitzar Els UID del sistema per a especificar un rang de UID vàlids que es mostraran a la llista. Per omissió els identificadors d'usuari per sota de 1.000, sovint són usuaris del sistema o dimonis, i els identificadors d'usuari de més de 30.000 no es mostraran.

Podeu desactivar la llista d'usuaris en &kdm; en la seva totalitat a la secció Usuaris. Podeu escollir entre:

Mostra la llista

  Tan sols es mostraran els usuaris que heu especificat com a no exclosos en la llista del costat

  Si no marqueu aquesta casella, la llista no es mostrarà. Aquesta és la configuració més segura, atès que un atacant tindrà que esbrinar un nom d'accés i una contrasenya vàlida. També és l'opció preferida si teniu més d'un grapat d'usuaris a la llista, o que la llista per si mateixa sigui poc manejable.

Autocompleció

  Si aquesta opció està marcada, &kdm; completarà automàticament els noms d'usuari mentre s'escriuen en la línia d'edició.

Selecció inversa

  Us permetrà seleccionar una llista d'usuaris a mostrar, i tots els demés no es llistaran.

També podreu activar la casella de selecció Ordena els usuaris, per a ordenar la llista d'usuaris alfabèticament. Si està desactivada, els usuaris apareixeran en l'ordre en el que es trobin en el fitxer de contrasenyes. &kdm; també pot completar els noms d'usuari si heu activat l'opció Autocompleció.

Si escolliu mostrar els usuaris, la finestra d'accés mostrarà les imatges (que heu seleccionat), d'una llista d'usuaris. Quan algú va a accedir, podrà seleccionar el seu nom/imatge, introduir la seva contrasenya i obtenir l'accés.

Si permeteu una imatge d'usuari, podreu configurar l'Origen de la imatge d'usuari:

Aquí podeu especificar on obtindrà el &kdm; les imatges que representen als usuaris. Sistema representa la carpeta global; aquestes són les imatges que pot establir a continuació. Usuari significa que &kdm; hauria de llegir el fitxer `$`HOME`/.face.icon` de l'usuari. Les dues seleccions al mig defineixen l'ordre de preferència si estan disponibles ambdues fonts.

Si escolliu no mostrar els usuaris, la finestra d'accés serà més tradicional. Els usuaris necessitaran escriure el seu nom d'usuari i contrasenya per a poder accedir. Aquesta és la forma preferida si teniu molts usuaris en aquest terminal.

#### Conveniència

En la pestanya Conveniència podreu configurar algunes opcions per a facilitar-li la vida als mandrosos, com ara l'accés automàtic o deshabilitació de les contrasenyes.

Si us plau, penseu-vos-ho més de dues vegades abans d'usar aquestes opcions. Cada opció en la pestanya Conveniència suposa un seriós compromís per a la seguretat del vostre sistema. A la pràctica, aquestes opcions tan sols s'haurien d'usar en un entorn que no sigui crític en absolut, &pex;, un ordinador privat a casa.

##### Accés automàtic

L'accés automàtic ofereix accés a qualsevol persona a certs comptes del vostre sistema sense necessitat d'autenticació. Podeu habilitar-ho usant l'opció Habilita l'accés automàtic.

Podeu escollir el compte que s'usarà per a l'accés automàtic des de la llista anomenada Usuari:.

Amb Bloqueja la sessió la sessió iniciarà automàticament i es blocarà immediatament (sempre que sigui una sessió de &kde;). Això es pot utilitzar per obtenir una entrada súper ràpida restringida a un usuari.

L'inici automàtic de la sessió es pot suprimir prement la tecla &Maj; immediatament després que el &X-Server; canviï al mode gràfic i alliberant-la quan aparegui el cursor amb el rellotge de sorra del &kdm;.

##### Usuari preseleccionat

També podreu escollir quin usuari estarà «preseleccionat» quan s'iniciï &kdm;. El valor per omissió és Cap, però podeu escollir Previ per a fer que l'últim usuari que ha accedit sigui l'usuari per omissió, o podeu escollir Especificat i especificar un usuari en concret per a que sempre estigui seleccionat en la llista. També podeu fer que el focus de &kdm; se situï en el camp de la contrasenya, de manera que quan s'arribi a la pantalla d'accés es pugui escriure la contrasenya de manera immediata.

##### Accés sense contrasenya

Emprant aquesta característica, podeu permetre que certs usuaris accedeixin sense que calgui introduir les seves contrasenyes. Habiliteu aquesta característica usant l'opció Habilita els accessos sense contrasenya.

Sota aquesta opció podreu veure una llista d'usuaris en el sistema. Habiliteu l'accés sense contrasenya per als usuaris especificats marcant la casella de selecció situada al costat dels noms. Per omissió, aquesta característica restarà deshabilitada per a tots els usuaris.

Altra vegada, aquesta opció tan sols hauria d'usar-se en un entorn segur. Si l'heu habilitat en un sistema molt públic tindríeu que assegurar-vos que només hi tinguin accés usuaris amb grans restriccions, &pex;, convidats.

L'opció Accedir automàticament altra vegada després d'una fallada del servidor X us permetrà saltar el procediment d'autenticació quan el vostre servidor X peti accidentalment.

&kdmrc-ref;

&theme-ref;

## Configurar el vostre sistema per a usar &kdm;

Aquest capítol assumeix que el vostre sistema ja està configurat per a executar el &X-Window;, i que tan sols necessiteu tornar-lo a configurar per a permetre l'accés gràfic.

### Configurar el sistema per a usar &kdm;

L'aspecte fonamental que controla si el vostre ordinador arrenca en mode consola o en mode gràfic és el nivell d'execució per omissió. El nivell d'execució és establert pel programa /sbin/init sota el control del fitxer de configuració `/etc/inittab`. Els nivells d'execució per omissió usats per diferents sistemes &UNIX; (i diferents distribucions de &Linux;) varia, però si feu una ullada a `/etc/inittab` l'inici s'hauria d'assemblar a això:

    # Default runlevel. The runlevels used by RHS are:
    # 0 - halt (Do NOT set initdefault to this)
    # 1 - Single user mode
    # 2 - Multiuser, without NFS
    # 3 - Full multiuser mode
    # 4 - unused
    # 5 - X11
    # 6 - reboot (Do NOT set initdefault to this)

    id:3:initdefault:

Tot excepte l'última línia són comentaris. Els comentaris mostren que el nivell d'execució 5 s'usa per a X11 i que el nivell d'execució 3 s'usa per al mode multiusuari sense X11 (mode consola). La línia final especifica el nivell d'execució per omissió del sistema que és el 3 (mode consola). Si el vostre sistema usa actualment un accés gràfic (per exemple, usa &xdm;) el seu nivell d'execució coincidirà amb el nivell d'execució especificat per a X11.

El nivell d'execució amb accés gràfic (&xdm;) per a algunes distribucions &Linux; comuns és:

- 5 per a &RedHat; 3.x i posteriors, i per a &Mandrake;

- 4 per a Slackware

- 3 per a &SuSE;. 4.x i 5.x

La primera passa en la configuració del vostre sistema és assegurar que podeu iniciar &kdm; des de la línia d'ordres. Una vegada funciona això, podeu canviar la configuració del vostre sistema de manera que &kdm; iniciï automàticament cada vegada que arrenqui el vostre sistema.

Per a provar &kdm;, primer haureu de passar el vostre sistema a un nivell d'execució a on no s'executi &kdm;. Per a fer-ho, executeu la següent ordre:

    /sbin/init 3

En comptes del número `3` haureu d'especificar el nivell d'execució adequat per al mode consola en el vostre sistema.

Si el vostre sistema usa mòduls d'autenticació en connectors (PAM), el qual és normal en sistemes &Linux; recents i &Solaris;, haureu de comprovar que la vostra configuració PAM permet l'accés a través del servei anomenat `kde`. Si heu usat &xdm; anteriorment amb èxit, no us caldrà fer cap canvi a la vostra configuració PAM per a usar &kdm;. `/etc/pam.conf` o `/etc/pam.d/kde`. La informació sobre com configurar PAM està més enllà d'aquest manual, però PAM conté documentació força clara (intenteu cercar en `/usr/share/doc/*pam*/html`).

Ara és hora de provar &kdm; introduint la següent ordre:

    kdm -nodaemon

Si obteniu un diàleg d'inici de sessió de &kdm; i sou capaç d'accedir, la cosa va bé. El principal problema és que l'enllaçador en temps d'execució podria no trobar les biblioteques compartides de &Qt; o de &kde;. Si teniu una distribució binaria de les biblioteques de &kde;, assegureu-vos que &kdm; està instal·lat a on creuen les biblioteques que està el &kde; i intenteu establir algunes variables d'entorn que apuntin cap a les vostres biblioteques de &kde; i de &Qt;.

Per exemple:

    export
    KDEDIR=/opt/kde
    export
    QTDIR=/usr/lib/qt4
    export
    PATH=$KDEDIR/bin:$QTDIR/bin:$PATH
    export
    LD_LIBRARY_PATH=$KDEDIR/lib:$QTDIR/lib

Si encara no teniu èxit, intenteu iniciar &xdm; en el seu lloc, per assegurar-vos que no esteu sofrint un problema de configuració de X més seriós.

Quan sigueu capaç d'iniciar &kdm; amb èxit, podeu començar a substituir &xdm; per &kdm;. Altra vegada això depèn de la distribució.

- Per a &RedHat;, editeu `/etc/inittab` i cerqueu aquesta línia:

      x:5:respawn:/usr/X11/bin/xdm -nodaemon

  i substituïu-la amb:

      x:5:respawn:/opt/kde/bin/kdm

  Això li diu a `init`(8) que reinicii &kdm; quan el sistema estigui en el nivell d'execució 5. Tingueu present que &kdm; no necessita l'opció `-nodaemon`.

- Per a &Mandrake; el nivell d'execució de X11 en el `/etc/inittab` invoca l'script `/etc/X11/prefdm`, el qual està configurat per a seleccionar entre diversos gestors de pantalla, inclòs &kdm;. Assegureu-vos que tots els camins són correctes per a la vostra instal·lació.

- Per a &SuSE;, editeu `/sbin/init.d/xdm` per afegir una primera línia:

      . /etc/rc.config
      DISPLAYMANAGER=kdm
      export DISPLAYMANAGER

- Per a FreeBSD, editeu `/etc/ttys` i cerqueu una línia com aquesta:

      ttyv8   "/usr/X11R6/bin/xdm -nodaemon"  xterm   off secure

  i editeu-la a això:

      ttyv8   "/opt/kde/bin/kdm"  xterm   on secure

- La majoria de les altres distribucions són variacions d'un d'aquests casos.

En aquesta etapa, podeu provar &kdm; una altra vegada passant el vostre sistema al nivell d'execució que ha d'executar ara &kdm;. Per a fer-ho, introduïu una ordre com aquesta:

    /sbin/init 5

En comptes del número `5` haureu d'especificar el nivell d'execució adequat per a executar X11 en el vostre sistema.

La passa final és editar l'entrada `initdefault` en `/etc/inittab` per a especificar el nivell d'execució adequat per a X11.

Abans de fer aquest canvi, assegureu-vos que teniu un mitjà per a reiniciar el vostre sistema si es produeix un problema. Ho podreu fer amb un disquet de «rescat» proveït per la distribució del vostre sistema o un disquet de «rescate» dissenyat especialment, tal com `tomsrtbt`. Ignorar aquest avís és sota la vostra responsabilitat.

Això sol implicar canvis en la línia:

    id:3:initdefault:

a

    id:5:initdefault:

Quan reinicieu el vostre sistema, haurà d'acabar apareguen el diàleg d'inici de sessió gràfic &kdm;.

Si aquesta passa no té èxit, el problema més probable és que l'entorn usat en el moment de l'arrencada difereix de l'entorn que useu per a provar a la línia d'ordres. Si esteu intentant fer coexistir dues versions de &kde;, tingueu especial cura per a que les opcions de configuració de les vostres variables d'entorn `PATH` i `LD_LIBRARY_PATH` siguin compatibles, i que els scripts d'inici no se les salten d'alguna manera.

## Suportar múltiples gestors de finestres

Quan s'executa el &kdm; detecta la majoria de gestors de finestres i entorns d'escriptori disponibles. En instal·lar un de nou estarà automàticament disponible al submenú Tipus de sessió en el diàleg principal de &kdm;.

Si teniu un gestor de finestres molt nou, o alguna cosa que &kdm; no admet, el primer que heu de comprovar és que l'executable s'executa en la `PATH` i que el distribuïdor no n'ha canviat el nom per alguna cosa inesperada.

Si el cas és que el tipus de sessió no està encara suportada per &kdm; (potser perquè és massa nou), podeu afegir-lo molt fàcilment.

Els tipus de sessió es defineixen en els fitxers .desktop llistats a l'opció `SessionsDirs`. L'últim directori anomenat conté els tipus de sessió per omissió proporcionats pel sistema i és de `$`KDEDIR`/share/apps/kdm/sessions` en una instal·lació des del codi font. Les actualitzacions de programari normalment se sobreposen a qualsevol cosa d'aquí, així que no és aconsellable el seu ús amb fins de configuració. En canvi, un directori de configuració a part ha de ser llistat en primer lloc. Aquest s'estableix a `$`KDEDIR`/share/config/kdm/sessions` en una instal·lació des del codi font, però els distribuïdors sovint el canvien a una cosa com `/etc/kde4/kdm/sessions`. Podeu afegir simplement un nom apropiat als fitxers `.desktop` en aquest directori. Els camps són:

    [Desktop Entry]
    Encoding=UTF-8 Estableix la codificació
    a UTF-8 i es pot ometre
    Type=XSession Estableix el tipus de sessió
    a XSession i es pot ometre
    Exec=nom_executable Es passa a
    eval exec en un intèrpret d'ordres Bourne
    TryExec=nom_executable Suportat però no es un requisit
    Name=nom que es mostra en la llista de sessions de &kdm;

També hi ha tres tipus «màgics» de sessió:

Per omissió

  La sessió per omissió per a &kdm; normalment és &kde; però la pot configurar l'administrador del sistema.

A mida

  La sessió personalitzada executarà el ~/.xsession dels usuaris, si existeix. En cas contrari fallarà a la sessió per omissió.

A prova d'errors

  A prova d'errors executa un sessió totalment senzilla, i és útil tan sols per a la depuració.

Per a substituir un tipus de sessió, copieu el fitxer .desktop des del directori de dades al directori de configuració i editeu-lo a voluntat. Esborrar els tipus de sessió enviats es pot aconseguir amb «shadowing», llavors amb els fitxers .desktop contenint Hidden=true. Per als tipus de sessió màgics no hi ha fitxers .desktop per omissió, però &kdm; pretén que ho facin, pel que els podeu reemplaçar de la mateixa manera que qualsevol altre tipus.

## Usar &kdm; per a accessos remots (&XDMCP;)

&XDMCP; és un estàndard del Open Group el «X Display Manager Control Protocol -protocol de control de gestió de la pantalla X-». S'usa per a configurar les connexions entre sistemes remots a través de la xarxa.

&XDMCP; és útil en situacions multi-usuari en les que hi ha usuaris amb estacions de treball i un servidor molt potent que poden proveir els recursos per a executar múltiples sessions X. Per exemple, &XDMCP; és una bona manera de cercar ús per a ordinadors vells -un Pentium i fins i tot un 486 amb 16 Mb de RAM és suficient per a executar X i usar &XDMCP; com a un ordinador que pot executar sessions del modern &kde; des d'un servidor. Per part del servidor, una vegada s'està executant una sessió de &kde; (o un altra entorn), executar un altra requerirà de molts pocs recursos extra.

De tota manera, permetre altres mètodes d'accés a la vostra màquina, òbviament, té implicacions de seguretat. Hauríeu d'executar aquest servei tan sols si necessiteu permetre l'accés a servidors X remots per a que iniciïn sessions d'accés en el vostre sistema. Els usuaris amb un únic ordinador amb &UNIX; no necessiten executar això.

## Consells avançats

### Ordres de socket

Aquesta és una característica que podeu usar per a controlar &kdm; en mode remot. La majoria de les vegades s'usa per a &ksmserver; i &kdesktop; des d'una sessió en execució, però també són possibles altres aplicacions.

Els sockets són connexions de domini &UNIX; que es troben en els subdirectoris especificats per `FifoDir`=. El subdirectori és la clau del direccionament i la seguretat; totes les connexions tenen el nom de `socket` i els permisos de fitxer `rw-rw-rw-` (0666). Això es deu a que alguns sistemes no cuiden els permisos de fitxer dels fitxers de socket.

Hi ha dos tipus de connexions: Una global (dmctl) i una altra per a la pantalla (dmctl-<pantalla>).

El subdirectori global és propietat de root, els subdirectoris per a la pantalla són propietat de l'usuari propietari de la sessió (el root o l'usuari que ha accedit). El grup propietari dels subdirectoris es pot configurar a través de FifoGroup=, en cas contrari el seu root. Els permisos del fitxer dels subdirectoris són rwxr-x--- (0750).

Els camps d'una ordre són separats per tabulacions (\t), els camps d'una llista se separen per espais, els espais en els camps de les llistes es denoten amb \s.

La ordre finalitza en una nova línia (\n).

El mateix s'aplica a les respostes. La resposta en cas d'èxit és ok, possiblement seguit de la informació requerida. La resposta en cas d'error és una paraula amb l'estil de número d'error (&pex; perm, noent, &etc;) seguit per una llarga explicació.

#### Ordres globals:

`login` `pantalla` (`now` | `calendari`) `usuari` `contrasenya` [arguments_de_sessió]

  Accedeix l'usuari a la pantalla especificada. Si està especificat `now`, es tanca una possible sessió en execució, en cas contrari l'accés s'efectuarà en sortir de la sessió. Els arguments_de_sessió són continguts que s'imprimeixen escapats per .dmrc. S'usaran els valors desats prèviament per a les claus no llistades.

`resume`

  Força el retorn al mode consola, encara que els inicis de sessió TTY estiguin actius.

`manage` `pantalla` [`classe_pantalla` [`nom_autenticació` `dades_autenticació`]]

  Comença a gestionar la pantalla estrangera anomenada.

  `classe_pantalla`, si s'especifica i no és buida, s'utilitzarà per fer coincidir la configuració, veure .

  `nom_autenticació` i `dades_autenticació` necessaris si la pantalla requereix l'autorització de X. El format és el mateix que la 2ona i 3era columna de l'eixida de `xauth list`.

`unmanage` `pantalla`

  Deixa de gestionar la pantalla estrangera anomenada.

#### Ordres per a la pantalla:

`lock`

  La pantalla està marcada com a blocada. Si peta el &X-Server; en aquest estat, no es podrà tornar a accedir altra vegada encara que estigui activada aquesta opció.

`unlock`

  Reverteix l'efecte de `lock`, i torna a habilitar l'accés automàtic altra vegada.

`suicide`

  La sessió actualment en execució finalitzarà a la força. No s'intenta de nou l'accés, però sí s'executarà una ordre de «login» programada.

#### Ordres per a tots els sockets

`caps`

  Retorna una llista de les capacitats d'aquest socket:

  kdm

    Identifica &kdm;, en el cas que algun altra DM també implementi aquest protocol.

  list, lock, suicide, login, resume, manage

    Estan suportats les ordres respectives

  bootoptions

    Estan suportades les ordres `listbootoptions` i la `=` a `shutdown`.

  shutdown <llista>

    `shutdown` està suportada i es permet per als usuaris llistats (una llista separada per comes). * equival a tots els usuaris autenticats.

  nuke <llista>

    L'aturada es pot realitzar pels usuaris llistats.

  nuke

    L'aturada es pot realitzar per tothom.

  reserve <número>

    Es reserva les pantalles a configurar, de manera que número restaran disponibles.

`list` [`all` | `alllocal`]

  Retorna una llista de les sessions en execució. Per omissió es llisten totes les sessions actives (això és útil per a un avís de tancament). Si s'especifica `all`, també es llistaran les sessions passives, si s'especifica `alllocal`, també es llistaran les sessions passives, però se saltaran totes les sessions remotes entrants (això és útil per a un canvi ràpid d'agent d'usuari).

  Cada entrada de la sessió és un grup de contenidors separats per comes:

  - Nom de la pantalla o TTY

  - Nom VT per a sessions locals, nom de la màquina remota amb el prefix `@` per a sessions remotes TTY, en cas contrari restarà buit.

  - Nom d'usuari per a l'accés, buit per a sessions passives i sessions remotes de sortida (mode de selecció local).

  - Tipus de sessió per a sessions actives locals, el nom de la màquina remota per a sessions remotes de sortida, buit per a sessions passives.

  - Un camp Etiqueta:

    - `*` per a la pantalla a la qual pertany el socket requerit.

    - `!` per a les sessions que no poden morir pel requeriment de socket.

    - `t` per a sessions TTY.

  En el futur s'hi afegiran nous camps.

`reserve`

  Inicia una pantalla d'accés reservada. Si ningú accedeix en el temps especificat, s'eliminarà la pantalla. Quan se surt de la pantalla de sessió, la pantalla també es treu.

  Tan sols permès sobre sockets de pantalles locals i el socket global.

`activate` (`vt`|`pantalla`)

  Canvia a un VT en particular (terminal virtual). El VT es pot especificar bé directament (&pex; `vt3`) o bé usant aquesta pantalla (&pex; `:2`).

  Tan sols permès sobre sockets de pantalles locals i el socket global.

`listbootoptions`

  Llista les opcions d'arrencada disponibles.

  El valor retornat conté aquestes parts:

  - Una llista de les opcions d'arrencada (com es mostra en el mateix &kdm;).

  - L'opció d'arrencada per omissió.

  - L'opció d'arrencada actual.

  L'opció per omissió i l'opció actual són índexs de base zero en la llista d'opcions d'arrencada. Si una no està definida o no es pot determinar, aquesta és -1.

`shutdown` (`reboot` | `halt`) [`=opció_arrencada`] (`ask`|`trynow`|`forcenow`|`schedule`|`start (`-1`|`end (`force`|`forcemy`|`cancel)`)`)`)

  Requereix una aturada del sistema, bé reiniciant «reboot» o aturant/apagant «halt/poweroff».

  S'ha d'especificar una elecció de SO per a la següent arrencada a partir de la llista retornada per `listbootoptions`.

  Els requeriments d'aturada des dels sockets de la pantalla s'executen quan es tanca la sessió actual. El requeriment pot fer aparèixer un diàleg emergent demanant-vos confirmació i/o autenticació.

  `start`: És l'hora a la que està programada l'aturada. Si comença per un signe més, s'afegeix al temps actual. Zero vol dir immediatament.

  `end`: És l'última hora a la que l'aturada s'haurà de realitzar si les sessions actives encara s'estan executant. Si comença amb un signe més s'afegeix al temps d'inici. -1 vol dir espera indefinida. Si «end» està en sessions actives encara en execució, &kdm; farà una de les següents coses:

  - `cancel`: Anul·la l'aturada.

  - `force`: Atura a pesar de tot.

  - `forcemy`: Atura a pesar de tot si totes les sessions actives pertanyen a l'usuari que ha fet el requeriment. Tan sols per als sockets a la pantalla.

  `start` i `end`: S'especifiquen en segons des de l'època &UNIX;.

  `trynow` és un sinònim per a `0 0 cancel`, `forcenow` per a `0 0 force` i `schedule` per a `0 -1`.

  `ask`: Intenta l'aturada de manera immediata i interactua amb l'usuari si encara hi ha sessions actives en execució. Tan sols per als sockets a la pantalla.

`shutdown cancel` [`local`|`global`}

  Cancel·la una aturada programada. El socket global sempre cancel·la totes les aturades pendents, mentre que els sockets a la pantalla per omissió cancel·laran la seva cua de requeriments.

`shutdown status`

  Retorna una llista amb informació sobre les aturades.

  Les entrades són un conjunt de components separats per comes:

  - (global|local) - pendent davant de la cua d'aturada-. Una entrada local tan sols pot ser retornada per un socket a la pantalla.

  - (halt|reboot)

  - start

  - end

  - («ask»|«force»|«forcemy»|«cancel»)

  - Identificador numèric d'usuari del requeriment de l'usuari, -1 per al socket global.

  - L'elecció del SO a la següent arrencada o «-» per a cap.

  Després s'hi afegiran nous camps.

Hi ha dues maneres d'usar els sockets:

- Connectar directament. S'exporta FifoDir com a $`DM_CONTROL`. El nom dels sockets a la pantalla es poden derivar de $`DISPLAY`.

- Usar l'ordre `kdmctl` (&pex;, en d'un script de l'intèrpret d'ordres). Intenteu `kdmctl` `-h` per a obtenir més informació.

Aquí teniu un script d'exemple en bash «reinicia dins de FreeBSD»:

    if kdmctl | grep -q shutdown; then
      IFS=$'\t'
      set -- `kdmctl listbootoptions`
      if [ "$1" = ok ]; then
        fbsd=$(echo "$2" | tr ' ' '\n' | sed -ne 's,\\s, ,g;/freebsd/I{p;q}')
        if [ -n "$fbsd" ]; then
          kdmctl shutdown reboot "=$fbsd" ask > /dev/null
        else
          echo "FreeBSD boot unavailable."
        fi
      else
        echo "Boot options unavailable."
      fi
    else
      echo "Cannot reboot system."
    fi

## Altres fonts d'informació

Atès que &kdm; descendeix de &xdm;, la pàgina man de &xdm; podria proveir informació de fons útil. Per a problemes relacionats amb X intenteu consultar les pàgines man X i startx. Si teniu preguntes quant a &kdm; que no es responen en aquest manual, aprofiteu el fet que &kdm; està sota els termes de la Llicencia Pública General de &GNU;: Mireu el codi font.

## Crèdits i llicència

&kdm; deriva de, i inclou codi de &xdm; © Keith Packard, MIT X Consortium.

&kdm; 0.1 fou escrit per &Matthias.Ettrich;. Les versions posteriors per a &kde; 2.0.x les va escriure &Steffen.Hansen;. Algunes noves característiques per a &kde; 2.1.x i una reescriptura major per a &kde; 2.2.x la va fer &Oswald.Buddenhagen;.

Altres parts del codi per a &kdm; són copyright dels seus autors, i estan sota els termes de la GPL de &GNU;. Qualsevol persona té permís per a modificar &kdm; i redistribuir el resultat sempre que es mencioni el nom dels autors.

&kdm; requereix la biblioteca &Qt;, la qual és copyright de Troll Tech AS.

Col·laboradors de la documentació:

- Documentació escrita per &Steffen.Hansen; &Steffen.Hansen.mail;

- Documentació estesa per Gregor Zumstein zumstein@ssd.ethz.ch. Última actualització el 9 d'agost de 1998.

- Documentació revisada per a &kde; 2 per &Neal.Crook; &Neal.Crook.mail;. Última actualització el 06 d'agost de 2000.

- Documentació estesa i revisada per a &kde; 2.2 i 4.0 per &Oswald.Buddenhagen; &Oswald.Buddenhagen.mail;. Última actualització el 7 de desembre de 2007

Copyright de la documentació: &Steffen.Hansen;, Gregor Zumstein, &Neal.Crook; i &Oswald.Buddenhagen;. Aquest document també inclou àmplies parts de les pàgines man de &xdm;, amb drets d'autor © d'en Keith Packard. La documentació en format tema està fortament basada en el manual de GDM, amb drets d'autor © Martin K. Petersen, George Lebl, &RedHat;, Inc. i de Sun Microsystems, Inc.

Traductor de la documentació: &credits.Antoni.Bella;

&underFDL;

## Glossari

benvinguda

  La benvinguda és el diàleg d'inici de sessió, &ead;, la part de &kdm; que els usuaris veuen.

entropia

  L'entropia d'un sistema és la mesura de la seva impressibilitat. S'usa durant la generació de números aleatoris.